Цветините очи черешови
Цветините очи черешови
сношти ги видов расплакани.
Цветано моме убаво
што си ми Цвете нажалено?

Дали ти е мајка умрела
или е болен татко ти,
или те тебе посвршија
за тоа либе што несакаш?

Ниту ми е мајка умрела
ниту е болен татко ми,
либето војник ми замина
во таа града Битола.

Од него писмо јас немам
зато сум толку нажалена,
зато сум толку нажалена
нажалена расплакана.

Поврзано
 Македонски народни песни
Македонски народни песни